கேள்வி: பிரகலாதா பற்றி விளக்கவும்.
பதில்: பிரகலாதா என்பது பி. என். ராவ் இயக்கத்தில் 1939 ஆம் ஆண்டு வெளிவந்த இந்திய தமிழ்த் திரைப்படமாகும். இது பிரகலாதன் கதை மற்றும் விஷ்ணுவின் மீதான அவனது பக்தியைக் குறித்ததாக உள்ளது. 1932 ஆண்டு வெளியான தெலுங்கு படமான பக்த பிரகலாதாவுக்கு கிடைத்த வரவேற்ப்புக்குப் பிறகு அதே தொன்மக் கதையைத் தழுவி எடுக்கபட்ட படங்களில் இதுவும் ஒன்றாகும். இந்தக் கதை பின்னர் இந்தி, குஜராத்தி, தமிழ், தெலுங்கு மொழி, மலையாளம், கன்னடம், வங்காள மொழி, அசாமிய மொழி உள்ளிட்ட பல மொழிகளில் 20 முறை எடுக்கப்பட்டது, அவற்றில் பெரும்பாலானவை வணிக ரீதியில் வெற்றி பெற்றன. இது நியூ தியேட்டர்ஸ் நிறுவனத்தினரின் தயாரிப்பில் வெளிவந்தது. விஷ்ணு புராணம் வரும் நரசிம்மர், பிரகலாதன் கதையை அடிப்படையாகக் கொண்டு எடுக்கப்பட்ட படமாகும். இதில், ம. கோ. இராமச்சந்திரன் இந்திரன் (இந்து சமயம்) வேடத்தில் நடித்திருந்தார்.}} இது எம். ஜி. ஆரின் ஆறாவது படமாகும். மேலும் இதில், எம். ஜி. ஆர்க்கும் சந்தானலக்சுமிக்கும் இடையே ஒரு கத்தி சண்டை காட்சி இடம்பெற்றிருந்தது.